Source: http://dteodorescu.blogspot.ro/2013/03/
Timestamp: 2018-05-24 06:03:07+00:00

Document:
SPORT FAN CLUB: martie 2013
Un prim pas spre Superliga de fotbal feminin pentru CS Navobi Iaşi
* Duminică, 31 martie 2013, pe terenul sintetic din cadrul Complexului Emil Alexandrescu din Iaşi, a avut loc primul meci de baraj pentru promovarea în Superliga de fotbal feminin, dintre CS Navobi Iaşi (locul 3 în Seria Est) şi AFC Fair Ply Bucureşti (locul 3 în Seria Sud), gazdele impunându-se cu scorul de 2-0 (0-0).
Favorita partidei a fost echipa din Bucuresti, tinand cont de experienta pe care o are in competitiile interne, dar si faptul ca nu mai putin de patru dintre componentele lotului joaca si pentru nationala Romaniei de fotbal feminin.
Meciul din Dealul Copoului a fost unul echilibrat, in prima parte bucurestencele si-au creat cateva ocazii de gol, insa, pe parcursul jocului, echipa din Iasi, bine conduse de stafful tehnic format din Adrian Ambrosie-manager, Ilie Andrei Ilasca-antrenor secund, Marius Ciutacu-antrenor de portari si Cristian Ambrosie-director sportiv, au pus stapanire pe joc, si-au creat numeroase ocazii de gol si au reusit sa inscrie de doua ori, prin Andreea Dascaleanu si Andreea Ceausu (din penalty).
Echipa ieseana s-a miscat foarte bine in ansamblul partidei, portarul a fost sigur si a intervenit prompt, apararea a fost de neinvins, mijlocul in a doua parte a jocului a fost dinamic si a pasat excelent atacantilor care au pus deseori in dficicultate excelentul portar al oaspetelor, care este component al lotului national.
Brigada de arbitri din Botosani, alcatuita din Cretu Denis Andrei - Cretu Radu si Noroc Mihaita Adrian a avut in general jocul in mana, o singura scapare avand totusi spre finalul meciului, cand Ceausu a scapat singura cu portarul advers, a trecut mingea printre picioarele acestuia, a fost faultata clar in careul oaspetelor, dar centralul a facut semn ca jocul sa continuie.
Mai trebuie de remarcat prezenta publicul la meciul din Copou, cu multa lume din sfera sportului iesean pe marginea terenului, precum galeria ASEI, echipa de seniori CSMS Iasi, omul de afaceri Costel Comanescu, Ionel Popa - din cadrul Primariei Municipiului Iasi si deputatul iesean Sorin Iacoban.
* Filmul jocului din Dealul Copoului
In meciul CS Navobi Iasi – AFC Fair Play Bucuresti 2-0 (0-0), principalele faze ale partidei au fost următoarele:
- Min 11: ocazie de gol Navobi, dupa ce Dascaleanu a “ciupit” mingea de la fundasul central si a lovit-o cu capul direct in bratele portarului;
- Min 17: dupa o aruncare de la margine, mingea ajunge la Mihaela Ghebanoaei care suteaza putin peste poarta;
- Min 20: actiune Fair Play pe partea stanga, finalizata cu un sut pe spatiul portii, retinut de Enache;
- Min 26: lovitura libera Navobi de la 16 metri, executa Simona Anastasiu, iar portarul advers respinge in corner;
- Min 28: lovitura libera Navobi de la 20 metri, executa foarte bine Ana Foia, dar portarul bucurestean apara foarte bine;
- Min 38: sut Ceausu in plasa laterala din 8 metri, dupa o faza construita de Dascaleanu;
REPRIZA A II-A:
- Min 51 (GOOOOOL Navobi): Dascaleanu deschide tabela cu un sut la coltul lung, de la 12 metri de poarta oaspetelor (1-0);
- Min 65: lovitura libera executata de Obreja la coltul lung, Justine Prata loveste balonul cu capul, dar portarul de la Fair Play respinge din vinclu;
- Min 68: actiune Ceausu pe partea stanga, sut sub bara, insa respinge portarul in corner;
- Min. 72: sut pe langa poarta expediat de Ceausu, dupa o faza construita de Ilas, Gangal si Ghebanoaei
Min. 82: faza de atac prelungita a gazdelor, dupa un corner, finalizata cu sut de putin pe langa poarta expediat de Justine Prata;
- Min. 88: Ceausu scapa singura cu portarul, dar suteaza in bratele acestuia;
- Min. 90 (GOOOOOL Navobi): se acorda penalty pentru iesence, dupa un hent facut de o jucatoare adversa, iar Ceausu marcheaza sigur, in coltul din stanga (2-0).
Echipa CS Navobi Iasi a evoluat in următoarea alcatuire: Madalina Enache - Ana Maria Rosu, Iulia Giurgica, Larisa Ambrosie (capitan), Olivia Obreja ('89 Stefana Ciobanu) - Ana Foia ('75 Roxana Prodan), Simona Anastasiu ('46 Justine Prata), Mihaela Ghebanoaei ('85 Costina Albu) - Andreea Ceausu, Andreea Dascaleanu ('65 Georgiana Ilas).
* O victorie dedicata celor care serbeaza astazi Sf. Paste, adica pentru romano-catolici, protestanti si reformati
La finalul jocului, prof. Adrian Ambrosie, manager la CS Navobi Iasi, a declarat: "A fost un meci dificil in compania unui adversar bine asezat in teren, care a avut mai multa experienta decat noi. Totusi, am reusit sa ne impunem datorita muncii extraordinare a echipei, care s-a daruit total la acest meci. Multumim suporterilor nostri pentru incurajari, celor care ne sustin financiar si celor care vor sa ne ajute. Dedicam aceasta victorie tuturor celor care sarbatoresc astazi Pastele !".
Programul complet al meciurilor de baraj pentru promovarea in viitoarea Superliga de fotbal feminin se prezinta astfel:
- 31 martie: CS Navobi Iasi – Fair Play Bucuresti 2-0 (0-0)
- 14 aprilie: Independenta Baia Mare – CS Navobi Iasi
- 21 aprilie: Fair Play Bucuresti – Independenta Baia Mare
- 28 aprilie: Fair Play Bucuresti – CS Navobi Iasi
- 19 mai: CS Navobi Iasi – Independenta Baia Mare
- 26 mai: Independenta Baia Mare – Fair Play Bucuresti.
Primele doua clasate la baraj vor juca in sezonul viitor in Superligă.
In concluzie, putem mentiona ca aceasta prima victorie pentru CS Navobi Iasi in turneul de baraj reprezinta un pas important spre calificarea in Superliga a echipei moldave, calificare pe care o dorim cu totii.
Electromureş Romgaz Tg.Mureş s-a „bronzat” în Liga Campionilor
La Podbrezova, în Slovacia, au continuat astăzi, 31 martie, întrecerile de la turneul final al Ligii Campionilor la popice.
În finala mică a competiţiei feminine, cea pentru locurile 3-4, Electromureş Romgaz Tg. Mureş a învins pe KK Pionir Subotica (Serbia) cu scorul de 5-3 la puncte de echipă (14 - 10 la puncte de set / manşe câştigate şi 3489 p.d. – 3393 p.d.) şi a cucerit medaliile de bronz din Champions League.
Întrecerile individuale au fost următoarele:
- Aneta Ifrim (146 - 141 - 160 – 145 = 592 p.d.) - Nevenka Jokovic (147 - 127 - 156 - 149 = 579 p.d.) 2-2 la manşe;
- Tilda Duka (141 - 154 - 144 – 124 = 563 p.d.) - Renata Vilov (155 - 141 - 143 - 128 = 567 p.d.) 2-2 la manşe;
- Alina Suciu (147 - 140 - 127 – 133 = 547 p.d.) - Ibolja Tot (129 - 128 - 126 – 119 = 502 p.d.) 4-0 la manşe;
- Ana Horvath (163 - 145 - 136 – 160 = 604 p.d.) - Zorica Barac (167 - 150 - 153 – 138 = 608 p.d.) 1-3 la manşe;
- Doina Baciu (138 - 155 - 170 – 151 = 614 p.d.) - Sabina Sokac (124 - 134 - 149 - 136 = 543 p.d.) 4-0 la manşe;
- Erika Fülöp (142 - 150 - 141 - 136 = 569 p.d.) - Livia Santo (156 - 145 - 148 – 145 = 594 p.d.) 0-4 la manşe.
Celelalte meciuri programate astăzi pe arena de popice din Podbrezova sunt:
- Finala pentru locurile 1-2 (ora 11:30 în România): KK Lanteks Celje (Slovenia) - SKC Victoria 1947 Bamberg (Germania).
În echipa germană, românca Ioana Văidăhăzan a fost printre titulare şi a învins deja cu 3-1 la manşe pe Anja Kozmus, după 600 p.d. – 590 p.d., dar Celje (deţinătoarea trofeului) conduce totuşi pe Bamberg în acest moment cu 4-1 la puncte de echipă, cu 7-5 la puncte de set şi cu 1835 p.d. – 1779 p.d.
- Finala pentru locurile 3-4: (ora 14:15): KK Belgrad (Serbia) - BSV Voith St. Pölten (Austria);
- Finala pentru locurile 1-2 (ora 16:45): Zeleziane Podbrezova Sport (Slovacia) - Szegedi TE (Ungaria).
Publicat de Dan Teodorescu la 13:09 Niciun comentariu:
Succese în deplasare pentru echipele ieşene de volei şi baschet
Sâmbătă, în manşa a doua din turneul play-off de volei feminin aferent Diviziei A 2 Est, Penicilina Iaşi s-a impus în deplasarea din Vrancea, în faţa formaţiei CSM 2007 LPS Focşani cu scorul de 3-0 (25-11, 25-12, 25-10), repetând astfel victoria şi scorul din partida tur.
Pentru Penicilina Iaşi, care a jucat la Focşani fără Daniela Popovici (accidentată) şi fără junioarele Ana Ursachi şi Simona Mocanu (care au reprezentat Liceul Mihail Eminescu în campionatul elevilor), au evoluat Mihaela Stîngă – Mihaela Ionescu (Cătălina Lungu), Andra Streşină, Cristina Lungu, Alina Melinte, Melinda Sipos – Diana Studineanu (libero). Antrenoarele echipei sunt Tatiana Popa şi Mihaela Ionescu.
La finalul meciului de la Focşani, preşedintele Vasile Stângă (Penicilina Iaşi) ne-a declarat: "A fost o victorie lejeră pentru noi, dar se simte totuşi lipsa de jocuri şi de concentrare în echipa noastră".
Într-un alt joc din prima fază a turneului play-off, Trotuşul Oneşti – CSU Galaţi 0-3 (11-25, 22-25, 18-25) şi echipa de la Dunărea va fi adversara ieşencelor în faţa a doua a competiţiei, cea pentru locurile 1-4.
Aşadar, în etapa a II-a din play-off, programată după sistemul „2 din 3” sunt programate partidele Penicilina Iaşi – CSU Galaţi (cu un prim joc la Iaşi, pe 13 aprilie) şi Rapid Bucureşti – CSM II Bucureşti. Turneul final de promovare în Divizia A1 este programat în perioada 17-19 mai 2013, într-o localitate nedesemnată încă, dar preşedintele ACS Penicilina Iaşi, Vasile Stângă, ne-a comunicat că echipa moldavă doreşte să găzduiască acest turneu în Sala Polivalentă din Iaşi.
* Poli CSŞ Unirea Iaşi şi-a luat revanşa în Sala LEU din Capitală
Etapa a 17-a din Liga I de baschet masculin, în Seria a II-a din Grupa Valorică A, a programat sâmbătă meciul CSU Ştiinţa Bucureşti – Politehnica CSŞ Unirea Iaşi 79-81 (18-22, 16-20, 30-13, 15-26), găzduit de Sala LEU din Capitală.
Astfel, elevii lui Costel Moscalu şi Gabriel Clapon şi-au luat revanşa în urma înfrângerii din tur, atunci când studenţii bucureşteni s-au impus la Iaşi, cu scorul de 74-72.
În meciul de sâmbătă, din Capitală, gazdele au condus cu 2-0 (coş reuşit de Brînză, în secunda 19), dar apoi ieşenii s-au descătuşat şi au condus cu 13-2 (4’), 16-6 (6’), 22-18 (după primul sfert) şi 42-34 (la pauza mare).
A urmat apoi un iureş al bucureştenilor, care au preluat conducerea cu 64-55 (după trei reprize), 72-62 (35’) şi 77-69 (38’). În ultimele două minute ale disputei, ieşenii s-au trezit la realitate, au egalat la 77-77 (min. 39) şi au închis tabela la 81-79 pentru Poli CSŞ Unirea, ultimul punct al disputei fiind reuşit cu 6 secunde înainte de final de către Mădălin Nicolae, care a transformat o aruncare liberă, din cele două de care a beneficiat !
Punctele disputei au fost reuşite de următorii jucători:
- CSU Ştiinţa Bucureşti: Oymur Musledin 18 (2x3), Cosmin Radu 1, Dragoş Brînză 16, Egor Baranovschi 3, Cosmin Barbu 4, Vlad Jiscanu 10 (2x3), George Aniculesei 10 (3x3), Andrei Zarojanu 15 (3x3), Grigore Vasilescu 2.
- Poli CSŞ Unirea Iaşi: Alexandru Pădineanu 2, Horia Cristiean 13 (1x3), Ionuţ Hurjui 15 (4x3), Mădălin Nicolae 13, Florin Dăscălescu 10 (1x3), Constantin Amarghioalei 26 (3x3), Liviu Rotaru 2.
De la echipa moldavă a lipsit pivotul Vlad Popovici (care a evoluat în campionatul liceelor în echipa Colegiului Naţional), dar a jucat Alex Botez, care a fost reprimit în lot.
Într-un alt joc al rundei, Rapid Bucureşti – Phoenix Corona Braşov 102-65.
Clasamentul la zi din Seria a II-a arată astfel:
1. CS Concordia Chiajna 5/0 10 pct
2. CSU Ştiinţa Bucureşti 4/2 10 pct
3. Politehnica CSS Unirea Iaşi 3/2 8 pct
4. CS Rapid Bucuresti 1/5 7 pct
5. Phoenix Corona Brasov 1/5 7 pct
Primele trei clasate vor promova la turneul final de promovare în prima ligă.
În etapa a 18-a, pe 6 aprilie, sunt programate partidele: Phoenix Corona Braşov – Concordia Chiajna şi Poli CSŞ Unirea Iaşi – Rapid Bucureşti, iar CSU Ştiinţa Bucureşti va sta.
* Victorie la „masa verde” pentru rugbyştii de la Poli Agro Unirea Iaşi
Prima rundă a Diviziei Naţionale de rugby pentru seniori a programat sâmbătă partidele: Ştiinţa Petroşani – CS Năvodari 48-22, RC Bârlad – Stejarul Buzău 8-27, Poli Agro Unirea Iaşi – RCM Galaţi 5-0 (la masa verde), iar meciul CSU Aurel Vlaicu Arad – CSM Bucovina Suceava se va juca astăzi, 31 martie 2013.
De menţionat că, deşi s-au prezentat la meciul de pe stadionul TEPRO, gălăţenii au pierdut 0-5 (scor de neprezentare) jocul cu Poli Agro Unirea Iaşi, pentru că nu au înscris pe foaia de joc 5 jucători sub 21 de ani. Şi pentru că tot s-au deplasat la Iaşi, cele două echipe au jucat un meci amical, care a fost câştigat de echipa gazdă. Gălăţenii au totuşi o scuză pentru întâmplarea de la Iaşi, deoarece 4 dintre juniorii clubului care fac parte din lotul de seniori, Costel Manolache, George Rusu, Cosmin Tihan şi Cristi Boboc, au fost plecaţi cu echipa naţională a României la Campionatul European U 18.
În etapa a II-a, pe 6 aprilie, se vor disputa partidele: CS Năvodari - CSUAV Arad, Poli Agro Unirea Iaşi - Ştiinţa Petroşani (pe stadionul TEPRO, de la ora 10.00), RCM Galaţi - Stejarul Buzău şi CSM Bucovina Suceava - RC Bârlad.
Publicat de Dan Teodorescu la 10:57 Niciun comentariu:
România s-a calificat la barajul pentru EURO 2014 la futsal !
Sâmbătă, în primul meci al etapei a 3-a din Grupa nr. 3 de calificare la turneul final de la EURO 2014 la futsal am consemnat rezultatul: România - Kazahstan 1-1 (1-0). Au marcat: Florin Ignat (min. 19:00), respectiv Nikolay Pengrin (min. 38:06). Într-un meci destul de tensionat au fost acordate şi 3 cartonaşe galbene, lui Dobre şi Gherman, respectiv Pershin.
Echipa României, antrenată de spaniolul “Sito” Rivera şi Nelu Stancea (CSMS Iaşi) a avut următoarea alcătuire: László Klein - Gabriel Dobre, Robert Lupu, Cosmin Gherman, Iuliu Safar, apoi Andrei Grigoraş, Vlad Iancu - Andrei Dan, Florin Ignat, Emil Răducu, Marian Şotârcă, Ion Al-Ioani, Dumitru Mimi Stoica, Alpar Csoma.
Meciul dintre România şi Kazahstan (echipă antrenată de brazilianul Cacau) a fost arbitrată de cuplul Gavin Sartain (Anglia) - Borut Šivic (Slovacia), ca “rezervă” fiind Abdallah Benazzi (Olanda).
În urma acestei remize, România şi-a asigurat locul 2 în grupa de la Jelgava (Letonia) şi s-a calificat la barajul pentru promovarea la turneul final din Belgia, din 2014, îndeplinindu-şi astfel obiectivul propus ! În al doilea meci al rundei menţionate, Rusia (vicecampioană europeană en-titre) a învins Letonia cu scorul de 6-0 (2-0), prin golurile marcate de Poula (brazilian naturalizat) – min. 1, 4 şi 24, Pavel Suchilin – min. 25 şi 34 şi Robinho (un alt brazilian naturalizat) – min. 31.
Clasamentul final al Grupei nr. 3 (din Letonia) arată astfel:
1. Rusia 3 3 0 0 13-2 9
2. România 3 1 1 1 8-5 4
3. Kazahstan 3 1 1 1 4-6 4
4. Letonia 3 0 0 3 2-14 0
După turneul din Letonia, antrenorul Nelu Stancea revine imediat la echipa sa de club, deoarece luni, 1 aprilie, de la ora 19.00, CSMS Iaşi va evolua în deplasare, împotriva formaţiei KSE Tg. Secuiesc, în etapa a 19-a din Liga I de futsal din România. Meciul de la Tg. Secuiesc va fi arbitrat de brigada Bogdan Sorescu (care revine în ţară după ce a condus meciurile din grupa nr. 5 din Serbia) – Ilie Şandru (ambii din Piteşti), ca rezervă fiind Daniel Vasile Pop (Piteşti), iar observator federal fiind Bogdan Ciolacu (tot din Piteşti).
* Favoritele s-au impus în grupele principale din preliminariile EURO 2014
Etapa a III-a din celelalte grupe principale de calificare la EURO 2014 de fotbal în sală a consemnat sâmbătă seară următoarele rezultate:
- GRUPA 1 (în Italia): Muntenegru – Finlanda 1-3 şi Ungaria – Italia 1-9.
Clasamentul final: 1. Italia – 9 pct; 2. Ungaria – 6 pct; 3. Finlanda – 3 pct; 4. Muntenegru – 0 pct.
- GRUPA 2 (în Slovacia): Norvegia – Bosnia-Herţegovina 0-4 şi Azerbaidjan – Slovacia 2-1.
Clasamentul final: 1. Azerbaidjan – 9 pct; 2. Bosnia-Herţegovina – 4 pct (golaveraj: 10-7); 3. Slovacia – 4 pct (9-9); 4. Norvegia – 0 pct.
- GRUPA 4 (în Spania): Suedia – FYR Macedonia 2-4 şi Croaţia – Spania (campioană europeană en-titre) 0-10.
Clasamentul final: 1. Spania – 9 pct; 2. Croaţia – 6 pct; 3. FYR Macedonia – 3 pct; 4. Suedia – 0 pct.
- GRUPA 5 (în Serbia): Grecia – Polonia 4-3 şi Portugalia – Serbia 2-1. La ambele meciuri, arbitrul principal a fost românul Bogdan Sorescu.
Clasamentul final: 1. Portugalia – 9 pct; 2. Serbia – 6 pct; 3. Grecia – 3 pct; 4. Polonia – 0 pct.
- GRUPA 6 (în Olanda): Georgia – Belarus 5-4 şi Cehia – Olanda 5-1 (ca arbitru secund a fost românul Gabriel Gherman).
Clasamentul: 1. Cehia – 9 pct; 2. Olanda – 6 pct; 3. Georgia – 3 pct; 4. Belarus – 0 pct.
- GRUPA 7 (în Turcia): Anglia – Slovenia 2-5 şi Ucraina – Turcia 4-2.
Clasamentul final: 1. Slovenia – 9 pct; 2. Ucraina – 6 pct; 3. Turcia – 3 pct; 4. Anglia – 0 pct).
La turneul final al EURO 2014 de futsal s-au calificat direct câştigătoarele celor şapte grupe, în speţă Italia, Azerbaidjan, Rusia, Spania, Portugalia, Cehia şi Slovenia.
Cele şapte echipe de pe locul 2 (Ungaria, Bosnia-Herţegovina, ROMÂNIA, Croaţia, Serbia, Olanda, Ucraina), plus cel mai bun loc 3 (Slovacia), deci în total 8 echipe, vor juca 4 meciuri de baraj, tur-retur, în zilele de 17 şi 24 septembrie 2013, urmând ca învingătoarele din “play-off” să se califice şi ele la competiţia amintită, cu precizarea că ţara gazdă, Belgia, este calificată din oficiu. Turneul final de la Anvers (Belgia), din perioada 28 ianuarie – 8 februarie 2014 va reuni la start 12 echipe naţionale, iar printre ele să sperăm că va fi şi cea a României !
Publicat de Dan Teodorescu la 08:58 Niciun comentariu:
Electro Romgaz Tg. Mureş, învinsă în semifinalele Ligii Campionilor la popice
* În prima zi a turneului final de la Podbrezova (Slovacia), elevele lui Sandor Seres au pierdut confruntarea cu deţinătoarea trofeului, Lanteks Celje (Slovenia) şi vor juca duminică în finala mică, contra formaţiei Pionir Subotica (Serbia)
În zilele de 30 şi 31 martie 2013, arena de popice din Palatul Sporturilor din Podbrezova găzduieşte partidele turneului final din Liga Campionilor, la feminin şi masculin.
În prima semifinală a întrecerii feminine, puternica KK Lanteks Celje (Slovenia, deţinătoarea trofeului în Champions League) a învins pe Electromureş Romgaz Târgu Mureş (campioana României în ediţia 2011-2012) cu scorul de 7-1 la puncte de echipă (18-6 la puncte de set / manşe câştigate; 3655 p.d. – 3421 p.d.), după următoarele confruntări individuale:
- Barbara Fidel – Aneta Ifrim 3-1 la manşe (604 p.d. – 581 p.d.);
- Anja Kozmus – Duka Tilda 2-2 (604 p.d. – 611 p.d.);
- Rada Savic – Iulia Adela Ban 3,5 – 0,5 (609 p.d. – 540 p.d.);
- Eva Sajko – Horvath Anna 3-1 (613 p.d. - 558 p.d.);
- Nada Savic – Doina Victoriţa Baciu 4-0 (626 p.d. – 566 p.d.);
- Brigita Strelec – Fülöp Erika 2,5 – 1,5 (599 p.d. – 565 p.d.).
A arbitrat „trioul” alcătuit din Anton Möderl, Jana Holubova şi Juraj Wiesenganger.
În cea de-a doua semifinală a competiţiei feminine am consemnat rezultatul: SKC Victoria Bamberg (Germania) – KK Pionir Subotica (Serbia) 8-0 (20-4; 3633 p.d. – 3274 p.d.). Pentru echipa germană, românca Ioana Veronica Văidăhăzan a reuşit o performanţă notabilă, de 624 popice doborâte şi cu 4-0 la manşe şi-a învins adversara directă, Renata Vilov (584 p.d.).
Duminică, pentru podiumul feminin se vor disputa partidele: Târgu Mureş – Subotica (pentru locurile 3-4) şi Celje – Bamberg (pentru locurile 1-2).
În semifinalele competiţiei masculine sunt programate astăzi partidele Zeleziane Podbrezova Sport (Slovacia, deţinătoarea trofeului) - KK Belgrad (Serbia) şi Szegedi TE (Ungaria) - BSV Voith St. Pölten (Austria), meciurile fiind în plină desfăşurare.
În prima partidă, după primii trei sportivi intraţi în concurs, slovacii conduc cu 2-1 la victorii directe (8-4 la manşe câştigate şi 1961 p.d. - 1912 p.d.). Cel mai mare popicaveraj a fost reuşit de nr. 1 mondial, sârbul Vilmos Zavarko, dar care joacă pentru echipa slovacă, cu 706 popice doborâte ! De la echipa din Belgrad s-a remarcat Daniel Tepsa, cu 652 p.d. De remarcat că tânărul Bogdan Tudorie (CFR Olimpia ACB Iaşi) l-a învins nu cu mult timp în urmă pe Daniel Tepsa, în recentul meci de la Apatin, Serbia – România. Tudorie l-a învins pe Tepsa cu 2,5 – 1,5 la manşe câştigate şi cu 644 p.d. – 614 p.d. Tot la meciul Serbia – România 6,5 – 1,5 la puncte de echipă, Vilmos Zavarko (710 p.d.) l-a învins pe Paul Rohotin (CFR Olimpia ACB Iaşi, 592 p.d.) cu 4-0 la manşe !
Femeile şi copiii aduc noroc echipei Universitatea Cluj !
Formaţia Universitatea Cluj a învins, vineri seara, pe teren propriu, cu scorul de 1-0 (0-0), echipa Concordia Chiajna, într-un meci din etapa a XXIV-a a Ligii I, în care oaspeţii au ratat un penalty pe finalul disputei. Unicul gol al partidei a fost înscris de Buleică, în minutul 75, cu o lovitură cu capul după o centrare de pe partea stângă.
În minutul 87, de la Universitatea Cluj a fost eliminat portarul Boşneag, iar oaspeţilor li s-a acordat un penalty. Deoarece gazdele aveau deja toate schimbările făcute, în poartă a intrat Muzac. Lovitura de la 11 metri a fost executată de Ispir, însă acesta a trimis mingea în bară.
- Universitatea Cluj: Boşneag - Ciupe, Raţiu, Ninu, Turcu - Bucşă, Ad. Popa - Buleică, Hidişan (Muzac '55), Nicola (Szekely '63) - V. Dinu (Dedu '35). Antrenor: Ionel Ganea.
- Concordia Chiajna: Niţă - Savin, Leca, Fl. Ilie, Bambara (Purece '90+1) - Ispir, Coşereanu, Serediuc (Pană '46), Zuluf, Popovici - Wellington. Antrenor: Ilie Stan.
- Cartonaşe galbene: Turcu '41, Ad. Popa '42 / Zuluf '27, Popovici '51
- Cartonaş roşu: Boşneag '87
- Arbitri: Robert Dumitru (central) - Cristian Nica, Imre Bucsi (asistenţi) - Flavius Roşu (rezervă)
- Observatori: Aurel Beldeanu, Nicolae Grigorescu.
În tribune au avut acces doar femeile şi copiii cu vârste de până la 14 ani, Universitatea Cluj fiind obligată să joace meciuri cu porţile închise, după incidentele din timpul partidei cu Steaua Bucureşti.
La finalul jocului, fotbalistul echipei Universitatea Cluj, Apostol Muzac, a declarat că este fericit de faptul că a apărat poarta formaţiei sale pentru câteva minute, precizând că nu este străin de această postură.
"Sunt fericit că am intrat în poartă şi pentru cele trei puncte câştigate. Îmi place foarte mult să stau în poartă, nu sunt străin de această postură. Vreau să ţinem pe această serie. Mai avem de jucat zece finale şi trebuie să obţinem cât mai multe puncte. Sunt fericit că sunt la «U», că sunt antrenat de Ganea, că fac parte din acest colectiv, că avem aceşti suporteri minunaţi, pentru mine Chiajna este un capitol încheiat", a spus Muzac la Digi Sport.
Sâmbătă, 30 martie, sunt programate alte două partide din Liga I de fotbal, ele fiind: Gaz Metan Mediaş - FC Braşov (ora 19:00) şi Rapid Bucureşti - Pandurii Tg. Jiu (ora 21:30).
Meciul CSMS Iaşi – Gloria Bistriţa se va juca luni, 1 aprilie, de la ora 19:00, în direct pe Digi Sport 1.
* CSM Kosarom Paşcani câştigă la "masa verde"
Liga a III-a a ajuns la runda a XVII-a, ultima a lunii martie şi, totodată, ultima care se mai joacă în acest sezon de la ora 15:00. Din cauza trecerii la ora de vară, din aprilie meciurile se vor muta la ora 17:00. Revenind la etapa din acest weekend, care s-a disputat vineri, să menţionăm rezultatele înregistrate în Seria I, cu echipe din zona Moldovei:
- CSM Moineşti - SC Bacău 2-1
Au marcat: Chelaru (‘11), G. Darie (‘76) / C. Costin (‘89).
- Aerostar Bacău - Sporting Suceava 1-0
A marcat: Sârbu (‘60).
- FCM Dorohoi - Oţelul II Galaţi 4-1
Au marcat: E. Sandu (‘18, ‘71), Bordeianu (‘38), Grumezescu (‘80) / S. Moise (‘8)
- CSM Kosarom Paşcani - Young Stars Panciu 3-0 (la masa verde)
Meciul Ştiinţa Miroslava - Ceahlăul II Piatra Neamţ se dispută sâmbătă, de la ora 15:00.
Au stat Bucovina Rădăuţi şi FCM Dorohoi. Conduce în clasament SC Bacău, cu 32 puncte.
* O nouă rundă din Liga a II-a de fotbal
Etapa a 19-a din Liga a II-a de fotbal programează partide interesante astăzi şi mâine, după următorul program:
- Sâmbătă, 30 martie (de la ora 11:00): CSM Unirea Slobozia - Săgeata Năvodari, Chindia Târgovişte - Sportul Studenţesc Bucureşti, ACS Buftea - CS Otopeni, Dinamo II Bucureşti - Delta Tulcea, FC Farul Constanţa - FC Botoşani.
Vor sta formaţiile CF Brăila, Dunărea Galaţi şi Rapid CFR Suceava.
- Sâmbătă, 30 martie (de la ora 11:00): FC Argeş Piteşti - FCM Târgu Mureş, Damila Măciuca - FC Maramureş Universitar Baia Mare, Unirea Alba Iulia - ACS Poli Timişoara.
- Duminică, 31 martie: FC Olt - FC Bihor Oradea (ora 11:00), Corona Braşov - FC UTA Arad (ora 13:30).
Vor sta echipele CSM Râmnicu Vâlcea, FC Unirea Alba Iulia şi CS Mioveni.
* CS Navobi Iaşi şi-a aflat programul complet din barajul pentru promovarea în Superligă
În Liga I de fotbal feminin, echipele de pe locul 3 din cele trei serii iniţiale vor participa în perioada următoare la jocurile de baraj pentru promovarea în Superligă, acolo unde vor ajunge primele două clasate. În Seria Vest, Independenţa Baia Mare a câştigat cu 3-1 derby-ul cu UTA Arad şi a ajuns şi ea la baraj, alături de CS Navobi Iaşi (Seria Est) şi AFC Fair Play Bucureşti (Seria Sud).
Programul meciurilor pentru barajul de promovare în Superligă se prezintă astfel:
- 31 martie: CS Navobi Iaşi - Fair Play Bucureşti (ora 11:00, pe terenul sintetic al stadionului Emil Alexandrescu din Copou);
- 14 aprilie: Independenţa Baia Mare - CS Navobi Iaşi;
- 21 aprilie: Fair Play Bucureşti - Independenţa Baia Mare;
- 28 aprilie: Fair Play Bucureşti - CS Navobi Iaşi;
- 19 mai: CS Navobi Iaşi - Independenţa Baia Mare;
- 26 mai: Independenţa Baia Mare - Fair Play Bucureşti.
Publicat de Dan Teodorescu la 07:37 Niciun comentariu:
Echipa de fotbal Săgeata Popricani îşi caută jucători printr-un site de recrutare
Lotul echipei Săgeata Popricani
Echipa de Liga a V-a Săgeata Popricani, din judeţul Iaşi, a postat un anunţ pe un site de oferte de locuri de muncă, prin intermediul căruia vrea să găsească "fotbalişti tineri, sănătoşi şi cu un trecut sportiv curat" pentru postul de portar, ne informează Mediafax.
"Având în vedere că în perioada imediat următoare încep mişcările de «trupe», ne-am gândit să venim din timp în faţa dvs cu o cerere de fotbalişti, pentru a ne întregi grupul actual. Echipa Săgeata Popricani caută fotbalişti tineri, sănătoşi şi cu un trecut sportiv curat, pentru următoarele posturi: 1 portar, minim 1,75 m înălţime. CV-urile dvs sportive (date personale, palmares, echipe la care aţi evoluat în trecut, etc) vor fi trimise pe fax sau email la sageatapopricani@yahoo.com şi www.facebook.com/SageataPopricani", se arată în anunţul postat de gruparea ieşeană, pe jobs.bizoo.ro.
Ideea a prins destul de repede, iar echipa din Popricani a primit şi unele oferte de-a lungul anului, nu numai pentru postul de portar, după cum urmează:
- Toma Cosmin: “Am 18 ani....portar de meserie...1.87 (din Bucureşti) trecut... Sportul Studenţesc... Rapid Bucureşti”;
- Marian Florin: “Am 18 ani, 1.81, portar de meserie (din Bacău), trecut pe la Aerostar Bacau, LPS Bacău , Inter Letea Veche, As Condorilor”;
- Constantin Samuel: “Mi-aş dori să joc şi eu pentru Voi! Sunt din Bucureşti, 20 de ani ! Am mai Jucat La SC Viitorul Cojasca! Sunt din Jud. Dâmboviţa – Fântanele”;
- Moţ Cosmin: “Salut, vă interesează un fundaş dreapta sau un mijlocaş dreapta? Am 18 ani şi am mai jucat la Recolta Stoicăneşti timp de 1 an de zile. Eu zic că am calităţi destul de bune şi aş vrea să fac parte din lot. Dacă vreţi să mă căutaţi, îmi lăsaţi un mesaj pe facebook !”;
- Daniel Moroşan: “Salut, vă interesează un mijlocaş stânga-dreapta sau chiar în spatele vârfurilor? Am 19 ani, principala calitate viteza. Sunt din Suceava şi sunt venit la facultate în Iaşi”;
- Andy Andreas: “Bună ziua, vă interesează un mijlocaş central, stânga, dreapta sau atacant ? Am 19 ani, principala calitate este viteza, pasele lungi.Dau la poartă şi cu stângul şi cu dreptul. Sunt din Hunedoara. Mai multe detalii dacă vă interesează adaugatzi.andy_andreas93. AŞTEPT!”
- Bae Florin Potur: “Sall... mai sunt locuri în echipă? Pe postul fundaş dreapta? Am mai jucat la Săgeata...”;
- Cuzic Alexandru Ionuţ: “Bună ziua. Am vorbit acum câteva zile la telefon cu dumneavoastră în legătura cu echipa, că aş vrea să fac parte din echipă şi aţi spus că ne auzim la un telefon. Am văzut că duminică începem antrenamentele şi aş vrea dacă pot să fac parte şi eu din echipă. Pot veni să mă vadă antrenorul cum mă descurc la antrenamente ?”;
- Dima Gheaur: “Mă numesc Gheaur Dumitru şi sunt din Republica Moldova, mijlocaş stânga de meserie şi aş dori să fac parte din echipa dumneavoastră. Cum aş putea să vă conactez ! Pe facebook sunt Dima Gheaur. Vă mulţumesc !”.
De menţionat că echipa Săgeata din Popricani, localitate aflată la 18 km de Iaşi, a fost înfiinţată în 2010. După 11 etape, formaţia ocupă locul 3 în Seria I a Ligii a V-a de fotbal, cu 21 puncte la activ. În prima etapă a returului, duminică, 31 martie, de la ora 11.00, pe teren propriu, Săgeata Popricani va întâlni echipa de pe primul loc, Helios Tomeşti, într-un adevărat derby al rundei din “fotbalul mic” al judeţului Iaşi. Stafful echipei Săgeata Popricani este alcătuit din Valeriu Pârlog (preşedinte) şi Daniel Enuţă (antrenor).
Publicat de Dan Teodorescu la 19:28 2 comentarii:
CSMS Iaşi a intrat pe turnantă !
* Echipa din Dealul Copoului se va confrunta luni, 1 aprilie, de la ora 19.00, pe teren propriu, cu formaţia Gloria Bistriţa, într-un meci extrem de important pentru ambele echipe, care luptă pentru evitarea retrogradării în Liga I de fotbal.
Luni, stadionul Emil Alexandrescu din Dealul Copoului găzduieşte un meci de "totul sau nimic". CSMS Iaşi şi Gloria Bistriţa, două echipe ce au fost de la începutul sezonului în zona minată a clasamentului, luptă pentru şansa de a rămâne în Liga I. Oaspeţii au un plus la moral după cele 4 puncte câştigate în ultimele 2 jocuri, cu FC Vaslui şi Oţelul Galaţi. Pentru CSMS Iaşi este prima şansă importantă de a strânge puncte după debutul de an când au întâlnit echipe precum Rapid Bucureşti, Petrolul Ploieşti, CFR Cluj sau Pandurii Tg. Jiu.
Din lotul ieşean nu va face parte Iulian Vladu, suspendat din cauza cumulului de cartonaşe galbene, dar revin în echipă Pătulea, Keita, Claudiu Ionescu şi Mitrea. De asemenea, o veste bună este şi recuperarea completă a fundaşului Milan Mitic, refăcut după accidentarea care l-a ţinut departe de gazon în acest retur. Din păcate, accidentarea suferită de Claudiu Tudor în meciul cu Pandurii face puţin probabilă prezenţa lui pe gazon la meciul de luni.
"Claudiu Tudor are şanse aproape nule de a intra cu Gloria. Problemele sale musculare s-au rezolvat, însă are nevoie de câteva zile de recuperare pentru a nu risca o recidivă. În plus, el a pierdut şi semicantonamentul de săptămâna trecută şi antrenamentele din această săptămână. Chiar dacă e un jucător important, nu cred că va intra, pentru că există riscul să-l pierdem pentru celelalte meciuri extrem de importante care urmează", a declarat antrenorul CSMS Iaşi, Liviu Ciobotariu.
Tehnicianul echipei din Copou a mai menţionat astăzi, în timpul unei conferinţe de presă, următoarele: "Au mai rămas 11 jocuri din acest campionat, ele fiind 11 finale pentru noi. Suntem pe turnantă, ne pregătim să intrăm în linie dreaptă. Din 11 jocuri, opt sunt cu echipe care se luptă cu noi pentru evitarea retrogradării. Cred că, dacă obţinem şase victorii sau cinci victorii şi doua-trei remize, ne salvam. Despre jocul cu Bistrita trebuie să spunem că este un examen important. De acest joc va depinde în mare parte salvarea de la retrogradare. Nu trebuie să subestimăm un adversar care a obţinut patru puncte în ultimele două jocuri, în care a întâlnit echipe importante. Trebuie să batem, chiar dacă o facem dintr-o fază fixa, un penalty sau un autogol. Vom juca ofensiv şi sper ca luni să fie un nou început pentru noi. Nu am avut condiţii bune de antrenament, însă ne gândim la capra vecinului, nici ei nu au avut unde să se antreneze normal. Nu mi-e teama de demitere, pentru că nici nu m-am gândit la vreun eşec. Eu sunt un tip optimist, care gândeşte pozitiv".
* Intrare gratuită pentru 20 de “norocoşi” !
După conferinţa de presă de vineri, de la stadionul din Copou, într-o tombolă destinată spectatorilor, au fost extrase 20 de tichete de acces gratuit la meciul de luni, 1 aprilie, dintre CSMS Iaşi şi Gloria Bistriţa. Fără nici o “păcăleală”, câştigătorii sunt: Rozica Gica, Băltuţă Dorin Vasile, Dîrvariu Alexandru, Isarie Andrei, Doltu Cătălin, Lupu Alberto, Drobota Cătălin, Panainte Andreea, Uşurelu Daniel, Andruşca Vlad Andrei, Vânătoru Răzvan Theodor, Paiu Marian, Târpescu Cosmin, Bălănici Valentin, Alexandru Gabriel, Vasile Purice, Ancuţa Andrei, Matei Vasile Dragoş, Afloarei Bogdan şi Alex.
Conform conducătorilor clubului CSMS Iaşi, toţi câştigătorii menţionaţi anterior vor fi contactaţi pe e-mail pentru a primi informaţii despre modul cum pot intra în posesia tichetelor.
Pentru restul fanilor, biletele de intrare la partida de la Iaşi se vor pune în vânzare luni, în ziua meciului, de la ora 12:00, la casele de bilete de la stadionul din Copou.
Preţurile biletelor vor fi: peluze - 5 lei, tribuna B - 10 lei, tribuna A - 15 lei, tribuna 0 A şi 0 B - 20 lei, tribuna 0 - 30 lei.
Etapa a 24-a din Liga I de fotbal va debuta vineri, la Cluj şi se va încheia luni în zona Moldovei, la Iaşi, Vaslui şi Galaţi. Ea cuprinde următoarele dispute:
- U Cluj - Concordia Chiajna, ora 20.30, pe DigiSport
- Gaz Metan Mediaş - FC Braşov, ora 19.00, DigiSport
- Rapid Bucureşti - Pandurii Târgu Jiu, ora 21.30, DigiSport
Duminica, 31 martie:
- Ceahlăul Piatra Neamţ - CS Turnu Severin, ora 17.00, Dolce Sport
- Petrolul Ploieşti - CFR Cluj, ora 18.00, DigiSport
- Dinamo Bucureşti - Astra Giurgiu, ora 20.30, DigiSport
- CSMS Iaşi - Gloria Bistriţa, ora 19.00. DigiSport
- FC Vaslui – Viitorul Constanţa, ora 19.30, Dolce Sport
- Oţelul Galaţi – Steaua Bucureşti, ora 21.30, DigiSport.
* CSMS Iaşi, la concurenţă cu CSMS Iaşi !
Să mai menţionăm că tot luni, 1 aprilie şi tot de la ora 19.00, echipa de futsal CSMS Iaşi va evolua în deplasare în faţa echipei KSE Tg. Secuiesc, în etapa a 19-a din Liga I. Partida de la Târgu Secuiesc va fi arbitrată de cuplul Sorescu Bogdan - Şandru Ilie, ca rezervă fiind Pop Daniel Vasile şi ca observator federal fiind Ciolacu Bogdan (toţi din Piteşti). Ultimele partide din runda cu nr. 19 din Liga I de futsal sunt Smart Ionescu Bucureşti – City’us Tg. Mureş (marele derby, pe 1 aprilie, ora 18.00) şi CS United Galaţi – Spicom Sf. Gheorghe (3 aprilie, ora 18.00). Până în prezent s-au disputat partidele Progresul Focşani – Dava Deva 3-0 şi ACS Odorheiu Secuiesc – CFF Clujana Cluj 5-5, iar Inter Teliu Braşov a stat.
* Date concrete pentru semifinalele Cupei României la fotbal
Comitetul de Urgenţă al Federaţiei Române de Fotbal a aprobat astăzi, 29 martie, programul jocurilor contând pentru prima manşă a semifinalelor Cupei României-Timişoreana, ediţia 2012-2013.
- 16 aprilie 2013: CFR CLUJ – ASTRA GIURGIU;
- 18 aprilie 2013: OŢELUL GALAŢI - PETROLUL PLOIEŞTI.
Ambele întâlniri vor începe la ora 20.30, returul fiind programat pe 22 mai. Finala competiţiei va avea loc în ziua de 1 iunie 2013.
Publicat de Dan Teodorescu la 16:11 Niciun comentariu:
CS Navobi Iaşi începe barajul de promovarea în Superliga de fotbal feminin
Formată in urma cu un an si jumatate, echipa de fotbal feminin Navobi Iasi, parea la inceput o gluma pentru multi iubitori ai sportului. Dar, dupa multe antrenamente obositoare, nenumarate ore de munca, sacrificii nelimitate, rabdare si incredere, au inceput sa apara si roadele. Exact cum spune un vechi proverb: “Fiecare culege ceea ce seamana!” Si tinerele fotbaliste din Dealul Copoului au reusit sa culeaga laurii victoriei, demonstrand ca nu sunt o “gluma”, ci au devenit o echipa omogena, ambitioasa, unita, determinata, care a reusit performanta de a termina anul acesta campionatul din Seria Est a Ligii I pe locul 3, ceea ce le confera posibilitatea de a juca barajul de promovare in Superliga de fotbal feminin, care va avea incepand de anul acesta, 8 echipe. Un cuvant in plus de apreciere ar trebui spus si despre stafful tehnic, care pastoreste aceasta frumoasa echipa, care cu bani putini, uneori la limita existentei, a reusit sa motiveze echipa sa joace din placere, sa joace bine, sa castige, chiar daca unoori a trebuit sa se autosponsorizeze…
Lotul echipei CS Navobi Iasi are urmatoarea alcatuire:
Madalina Enache, Catalina Cojocaru, Roxana Prodan, Ana Maria Rosu, Larisa Ambrosie, Iulia Giurgica, Pantelimona Mihoc, Olivia Obreja, Costina Albu, Justine Prata (venita din SUA), Simona Anastasiu, Mihaela Ghebanoaei, Stefana Ciobanu, Georgiana Ilas, Ana Foia, Rahela Gangal, Artemiza Ciubotariu, Andreea Luchian, Ionela Scutariu, Andreea Ceausu, Andreea Dascaleanu
Stafful tehnic este compus din Adrian Ambrosie – manager echipa, Andrei Ilie Ilasca – antrenor secund, Marius Ciutacu – antrenor portari, Cristian Ambrosie – director tehnic, dr. Eduard Mihaila – medic echipa
Duminica, pe 31 martie, de la orele 11,00, echipa CS Navobi Iasi va intalni pe teren propriu, adica pe terenul sintetic din Dealul Copoului, formatia AFC Fair Play Bucuresti, ocupanta locului 3 din Seria Sud, in prima etapa a barajului.
Cele doua echipe s-au confruntat de doua ori pana acum, fiecare castigand disputele de pe teren propriu. A fost 7-1 la Bucuresti pentru Fair Play si 4-1 la Iasi pentru Navobi.
“Este o mare realizare pentru noi calificarea la barajul de promovare pentru Superliga de fotbal feminin. Am avut un parcurs greu, dar, de la antrenament la antrenament, de la meci la meci, fetele au capatat experienta si incredere, si mai ales motivatia si placerea de a juca fotbal. Castigarea ultimelor 3 meciuri din campionat ne-a dat mult curaj in abordarea celor 4 meciuri de baraj, care, cu atentie, munca si daruire si credinta vom putea sa le transam in favoarea noastra si sa obtinem calificarea mult dorita in Superliga. Asteptam in continuare sustinerea autoritatilor locale, fara de care nu vom putea functiona si face performanta. Am incredere in Dumnezeu si in echipa noastra, ca nu ne vom face de rusine si vom putea juca candva chiar intr-o Cupa europeana!”, a declarat prof. Adrian Ambrosie, manager la CS Navobi Iasi.
Partida de duminica, din Dealul Copoului, unde intrarea spectatorilor este libera, va fi arbitrata de brigada: Cretu Denis Andrei - Cretu Radu si Noroc Mihaita Adrian (toti din Botoşani). Observator federal: Botezatu Nicolae (Piatra Neamţ).
Publicat de Dan Teodorescu la 15:05 Niciun comentariu:
Federaţia Internaţională de Popice salută participarea României la Campionatele Mondiale de cadeţi !
* Campionatele Mondiale de Popice de la Zalaegerszeg (Ungaria) se desfăşoară în două etape distincte: 9-14 mai - pentru cadeţi şi cadete (Under 18), 15-25 mai – pentru seniori şi senioare.
Arena de popice din Zalaegerszeg (Ungaria)
După o analiză mai profundă, Federaţia Română de Popice-Bowling din Bucureşti a găsit resursele financiare pentru participarea României şi la “Mondialele” de popice pentru cadeţi şi cadete, nu numai la cele pentru seniori şi senioare.
În sprijinul FRPB a sărit şi clubul sportiv CFR Iaşi, care asigură naţionalei de cadeţi a României, în regim de gratuitate, un cantonament de 5 zile la arena CFR Iaşi, în perioada 3-7 aprilie 2013, cu menţiunea că în intervalul de timp 8-10 aprilie, tot la arena de popice ieşeană vor avea loc şi Campionatele Naţionale de popice pentru cadeţi şi cadete (U 14 şi U 18) în probele individual clasic şi tandem şi putem spune că aceste două acţiuni se completează reciproc.
Din lotul lărgit al României pentru C.M. de popice pentru cadeţi fac parte 10 tineri sportivi sub 18 ani, trei dintre ei fiind ieşenii Alexandru-Ionuţ Şulic şi Gheorghe Buhuş (ambii de la CFR Olimpia ACB Iaşi) şi Iulian Cucu jr (CS Vlădeni Plus). Ceilalţi şapte lansatori sunt Fekete Hunor-Jozsef, Emanuel-Constantin Surd, Cătălin-Bogdan Balogh şi George Turla (toţi de la CFR Cluj & CSM Câmpia Turzii), Vasile-Andrei Maxim şi Marius Lucuţ (ambii de la UNIO Satu Mare) şi Radu-Gabriel Balaban (Inter Petrila).
Cadeţii vor fi pregătiţi pentru „Mondialele” din Ungaria de către Grigore Blaga (Cluj) şi Marcel Dobrică (Petrila), ultimul fiind şi selecţionerul lotului naţional de seniori, lot din care fac parte şi popicarii Ion Cercel, Paul Rohotin şi Bogdan Tudorie, toţi de la CFR Olimpia ACB Iaşi.
Referitor la înscrierea României „pe ultima sută de metri” la Campionatele Mondiale de popice pentru cadeţi de la Zalaegerszeg şi anunţarea ei la „NBC”, germanul Peter Richter, secretarul general al Federaţiei Internaţionale de Popice, a trimis conducerii FR Popice-Bowling următorul mesaj plin de cuvinte de amabilitate şi prietenie:
„MULŢUMIRI DIN INIMĂ PENTRU ACEASTĂ INFORMARE. NE BUCURĂM NESPUS DE MULT PENTRU FAPTUL CĂ AŢI GĂSIT O MODALITATE DE A ASIGURA PARTICIPAREA TUTUROR SPORTIVILOR LA CAMPIONATUL MONDIAL. NOI, LA RÂNDUL NOSTRU, AM ÎNTREPRINS TOT CE A FOST POSIBIL PENTRU A DA POSIBILITATEA SPORTIVELOR SI SPORTIVILOR DIN ROMÂNIA SĂ POATĂ PARTICIPA LA TOATE PROBELE - ECHIPĂ, TANDEM ŞI SPRINT - ŞI IATĂ CĂ AM REUŞIT ! NE BUCURĂM DEJA DE ACUM, DACĂ NE PUTEM REVEDEA ŞI VĂ DORIM O PREGĂTIRE OPTIMĂ ! PE DOMNUL GEORG BARTH (NR - german de origine română, membru în Comisia Juridică a WNBA) ÎL ROG SĂ TRADUCĂ ACEST TEXT PENTRU A NU APĂREA NEÎNŢELEGERI (NR – lucru ce s-a şi întâmplat). Semnat: PETER RICHTER”.
În final, antrenoarea federală Vasilica Pometcu ne-a declarat astăzi următoarele: “Am primit cu bucurie mesajul domnului Peter Richter că putem concura cu cadeţii la toate probele de concurs. Astfel, România va participa la Mondialele de cadeţi din Ungaria la sprint, tandem şi în proba pe echipe. Echipa României de cadeţi care va participa la competiţia de la Zalaegerszeg, din luna mai, va fi alcătuită din cinci sportivi, patru titulari şi o rezervă. Avem acum un lot lărgit din 10 lansatori şi în funcţie de rezultatele obţinute în pregătiri vom alege pe primii cinci dintre ei !”.
Publicat de Dan Teodorescu la 13:42 Niciun comentariu:
România este în grafic în preliminariile EURO 2014 la futsal !
Etapa a II-a din grupele principale de calificare la EURO 2014 de fotbal în sală a consemnat joi seara următoarele rezultate:
- GRUPA 1 (în Italia): Finlanda - Ungaria 2-5 şi Italia – Muntenegru 6-0.
Clasamentul: 1. Italia – 6 pct (golaveraj 11-1); 2. Ungaria – 6 pct (9-5); 3-4. Finlanda şi Muntenegru – 0 pct (3-10).
Ultima etapă (30 martie): Muntenegru – Finlanda şi Ungaria – Italia.
- GRUPA 2 (în Slovacia): Bosnia-Herţegovina – Azerbaidjan 2-3 şi Slovacia – Norvegia 4-3.
Clasamentul: 1. Azerbaidjan – 6 pct (9-2); 2. Slovacia – 4 pct (8-7); 3. Bosnia-Herţegovina – 1 pct (6-7); 4. Norvegia – 0 pct (3-10).
Ultima etapă (30 martie): Norvegia – Bosnia-Herţegovina şi Azerbaidjan - Slovacia.
- GRUPA 3 (în Letonia): România – Rusia 1-2 şi Letonia – Kazahstan 0-2.
Clasamentul: 1. Rusia – 6 pct (7-2); 2. ROMÂNIA – 3 pct (7-4); 3. Kazahstan – 3 pct (3-5); 4. Letonia – 0 pct (2-8).
Ultima etapă (30 martie): Kazahstan – România (ora locală 16.30, dar 17.30 în România) şi Rusia (vicecampioană europeană en-titre) – Letonia (ora locală 19.00, dar 20.00 în România).
- GRUPA 4 (în Spania): FYR Macedonia - Croaţia 2-3 şi Spania – Suedia 13-0.
Clasamentul: 1. Spania – 6 pct (18-1); 2. Croaţia – 6 pct (10-2); 3. FYR Macedonia – 0 pct (3-8); 4. Suedia – 0 pct (0-20).
Ultima etapă (30 martie): Suedia – FYR Macedonia şi Croaţia – Spania (campioană europeană en-titre).
- GRUPA 5 (în Serbia): Polonia – Portugalia 2-5 (meci în care arbitru principal A 1 a fost românul Bogdan Sorescu) şi Serbia – Grecia 5-0.
Clasamentul: 1. Portugalia – 6 pct (11-3); 2. Serbia – 6 pct (7-0); 3. Polonia – 0 pct (2-7); 4. Grecia – 0 pct (1-11).
Ultima etapă (30 martie): Grecia – Polonia şi Portugalia – Serbia.
- GRUPA 6 (în Olanda): Belarus - Cehia 3-4 (ca arbitru secund A 2 a figurat românul Gabriel Gherman) şi Olanda – Georgia 7-3.
Clasamentul: 1. Olanda – 6 pct (9-4); 2. Cehia – 6 pct (8-4); 3. Belarus – 0 pct (4-6); 4. Georgia – 0 pct (4-11).
Ultima etapă (30 martie): Georgia – Belarus şi Cehia – Olanda.
- GRUPA 7 (în Turcia): Turcia – Anglia 4-3 şi Slovenia – Ucraina 8-3.
Clasamentul: 1. Slovenia – 6 pct (13-6); 2. Ucraina – 3 pct (10-8); 3. Turcia – 3 pct (7-8); 4. Anglia – 0 pct (3-11).
Ultima etapă (30 martie): Anglia – Slovenia şi Ucraina – Turcia.
La turneul final al EURO 2014 de futsal se califică câştigătoarele celor şapte grupe, iar cele şapte echipe de pe locul 2, plus cel mai bun loc 3, în total 8 echipe, vor juca 4 meciuri de baraj, tur-retur, în zilele de 17 şi 24 septembrie 2013, urmând ca învingătoarele din play-off să se califice şi ele la competiţia amintită, cu precizarea că ţara gazdă, Belgia, este calificată din oficiu. Turneul final de la Anvers (Belgia), din perioada 28 ianuarie – 8 februarie 2014 va reuni la start 12 echipe naţionale, iar printre ele să sperăm că va fi şi cea a României !
”Obiectivul nostru este clasarea pe locul 2 în grupa din Letonia şi calificarea la barajul din luna septembrie şi mai apoi la turneul final din Belgia !”, ne-a declarat team managerul naţionalei României de fotbal în sală, bucureşteanul Valeriu Ioniţă. Naţionala României de futsal este antrenată de spaniolul “Sito” Rivera, secondat pe banca tehnică de Nelu Stancea (CSMS Iaşi).
Publicat de Dan Teodorescu la 07:16 Niciun comentariu:
Înfrângere la limită în faţa vicecampioanei europene la futsal
Joi, 28 martie, în etapa a II-a din Grupa 3 de la Jelgava (Letonia), din preliminariile Campionatului European de futsal, s-a disputat primul joc al rundei, România - Rusia 1-2 (1-2). Evoluţia scorului a fost următoarea: 1-0 (Safar - min. 1:06), 1-1 (Sergeev - min. 6:16), 1-2 (Fukin - min. 11:02).
- România: Klein - Dobre, Lupu, Gherman, Safar, apoi Iancu, Grigoras - Ignat, Şotârcă, Dan, Răducu, Al-Ioani, Stoica, Csoma. Antrenori: Sito Rivera (Spania) si Nelu Stancea (CSMS Iaşi). Team manager: Valeriu Ioniţă.
- Rusia: Gustavo – Poula, Kutuzov, Lyskov, Robinho, apoi Poddubny – Davydov, Sergeev (a primit cartonaşul galben), Suchilin, Pereverzev, Shisterov, Afanasyev, Abramovich, Fukin. Antrenor: Sergei Skorovich.
Au arbitrat: Borut Šivic (Slovacia) şi Gavin Sartain (Anglia).
1. Rusia 2 2 0 0 7-2 +5 6
2. România 2 1 0 1 7-4 +3 3
3. Letonia 1 0 0 1 2-6 -4 0
4. Kazahstan 1 0 0 1 1-5 -4 0
Tot astăzi, de la ora 20.00 se joacă Letonia-Kazahstan. În ultima rundă, pe 30 martie, sunt programate partidele România – Kazahstan (ora 17.30) şi Rusia – Letonia (ora 20.00).
Echipa de pe locul 1, probabil Rusia (vicecampioană europeană la fotbal în sală), se califică direct la turneul final din Belgia, de la EURO 2014, iar a doua merge la barajul tur-retur pentru promovarea la turneul final, din 17 şi 24 septembrie 2013.
Alte rezultate din această seară din celelalte grupe preliminare: Polonia-Portugalia 2-5 (grupa 5, meci în care arbitrul A 1 a fost românul Bogdan Sorescu), Turcia – Anglia 4-3 (grupa 7).
Publicat de Dan Teodorescu la 19:30 Niciun comentariu:
Debut cu dreptul pentru echipa de futsal a României în grupa din Letonia
* Echipa naţională de futsal a României a învins formaţia Letoniei cu scorul de 6-2 (5-0), miercuri seara, la Jelgava (Letonia), în meciul său de debut în Grupa a 3-a din faza principală a preliminariilor Campionatului European din 2014.
Bucuria victoriei: Antrenorii Sito Rivera şi Nelu Stancea
Jucătorii Robert Lupu (min. 01:47 şi 10:54), Ion Al-Ioani (min. 04:51 şi 32:25), Gabriel Dobre (min. 10:41) şi Andrei Dan (min. 14:58) au marcat pentru tricolori, iar Dmitrijs Jakovlevs (min. 29:38) şi Artjoms Kolesnikovs (min. 30:05) au înscris pentru baltici.
România a început cu următorul ''cinci'': László Klein - Gabriel Dobre, Robert Lupu, Cosmin Gherman, Iuliu Safar. Selecţionerul Sito Rivera, secondat pe banca tehnică de Nelu Stancea (CSMS Iaşi) a mai avut la dispoziţie rezervele Andrei Grigoraş, Vlad Iancu (ambii portari) - Andrei Dan, Emil Răducu, Marian Şotârcă, Ion Al-Ioani, Dumitru Stoica, Alpar Csoma.
Pentru gazdele letoniene au jucat: Aigars Bondars - Maksims Seņs, Dmitrijs Zabarovskis, Sergejs Nagibins (care a primit cartonaşul galben în min. 22:55), Dmitrijs Jakovļevs, apoi Dmitrijs Dobrovoļskis - Vadims Atamaņukovs, Andrejs Aleksejevs, Igors Lapkovskis, Konstantins Zabarovskis, Artjoms Koļesņikovs, Aleksandrs Žukovs, Igors Avanesovs, Vadims Ļašenko. Antrenor: Artūrs Šketovs.
Meciul Letonia – România a fost arbitrat de olandezul Abdallah Benazzi şi englezul Gavin Sartain, iar ca “rezervă” a figurat Marian Gal (Slovacia).
În celălalt meci din grupă, Rusia a dispus cu 5-1 (4-0) de Kazahstan. Au marcat: Robinho (min. 1:21), Afanasyev (min. 5:23), Poula (min. 8:11 şi 17:25) şi Lyskov (min. 21:56), respectiv Roman Shorin (min. 38:14).
Clasamentul grupei 3, de la Jelgava (Letonia), se prezintă astfel:
1. Romania 1 1 0 0 6-2 3
2. Rusia 1 1 0 0 5-1 3
3. Letonia 1 0 0 1 2-6 0
4. Kazahstan 1 0 0 1 1-5 0
Joi, România va înfrunta Rusia (favorita grupei), de la ora 17.30 (ora Bucureştiului), iar de la ora 20.00, Letonia va juca împotriva naţionalei Kazahstanului.
Celelalte rezultate ale primei runde, din 27 martie, din celelalte grupe preliminare au fost:
- Grupa 1 (în Italia): Ungaria – Muntenegru 4-3 şi Italia – Finlanda 5-1;
- Grupa 2 (în Slovacia): Azerbaijan – Norvegia 6-0 şi Slovacia – Bosnia-Herţegovina 4-4;
- Grupa 4 (în Spania): Croaţia – Suedia 7-0 şi Spania – FYR Macedonia 5-1;
- Grupa 5 (în Serbia, unde a oficiat ca arbitru şi românul Bogdan Sorescu): Portugalia – Grecia 6-1 şi Serbia – Polonia 2-0;
- Grupa 6 (în Olanda, unde a oficiat ca arbitru şi românul Gabriel Gherman): Cehia – Georgia 4-1 şi Olanda – Belarus 2-1;
- Grupa 7 (în Turcia): Turcia – Slovenia 3-5 şi Ucraina – Anglia 7-0.
La turneul final al EURO 2014 se califică câştigătoarele celor şapte grupe, iar cele şapte echipe de pe locul 2, plus cel mai bun loc 3, în total 8 echipe, vor juca 4 meciuri de baraj în luna septembrie, urmând ca învingătoarele din play-off să se califice şi ele la competiţia amintită, cu precizarea că ţara gazdă, Belgia, este calificată din oficiu.
Campioană europeană en-titre la fotbal în sală este Spania, după 3-1 cu Rusia în finala de la Zagreb - Croaţia 2012.
Publicat de Dan Teodorescu la 07:09 Niciun comentariu:
Bogat program naţional şi internaţional pentru clubul de dans sportiv Nikons Iaşi
Luna martie 2013 înseamnă pentru tinerii dansatori sportivi de la clubul Nikons Iaşi (preşedinte: prof. Mariana-Constantina Niculiţă) ieşirea din “hibernare” şi participarea la cât mai multe competiţii pe plan intern şi internaţional.
Astfel, la “Cupa Brăila Dance”, în organizarea Asociaţiei Clubul de Dans Sportiv STYLE DANCE de pe malurile Dunării, în proba Basic 12-15 ani Latino, pe locul 10 s-a clasat perechea TALANCĂ-ALBU BOGDAN - PĂDURARU NARCISA LORENA (ambii de la NIKONS Iaşi).
A urmat apoi marea competiţie „WDSF Dance Masters”, de la Sala Polivalentă din Bucureşti, care a putut fi vizionată în direct şi pe Digi Sport, în organizarea Asociaţiei Clubul Sportiv PAS ÎN DOI şi Clubul de Dans PHOENIX din Capitală.
În proba BASIC 12 - 13 ani STANDARD, perechea Dorneanu Cosmin Leonard - Bunduc Andreea (NIKONS Iaşi) s-a calificat în finală, unde a reuşit o clasare pe locul 8, din 15 perechi participante. S-au dansat vals lent, tango, vals vienez, slow fox, quick step.
În concursul din Bucureşti au fost prezenţi şi micii dansatori de la Nikons Iaşi, care au reuşit următoarele rezultate:
- Proba de două dansuri (cha-cha, vals lent) pentru copiii sub 8 ani (40 perechi participante): Nicăi Andrei – Pîslaru Alexia (locul 13) şi Ceică Ştefan – Costandache Mălina (locul 27).
- Proba de două dansuri (cha-cha, vals lent) pentru copiii peste 9 ani (39 perechi participante): Zaharia Alexandru – Maftei Ioana (locul 12) şi Vacaru Flavius – Samoilă Cezara (locul 14).
”La Bucureşti a fost un concurs destul de dificil, cu multe probe şi participanţi. De exemplu, într-una din zilele competiţiei, la ora 23.00 noaptea, micii noştri sportivi dansau în concurs. Dar toate rezultate noastre au fost promiţătoare, chiar şi în aceste condiţii mai puţin umane...”, ne-a declarat preşedintele clubului Nikons Iaşi, prof. Mariana-Constantina Niculiţă.
La sfârşitul acestei săptămâni, în zilele de 30 şi 31 martie, dansatorii de la Nikons Iaşi vor participa la mai multe concursuri pe plan naţional şi chiar internaţional. Astfel, perechea Talancă-Albu Bogdan – Păduraru Narcisa va evolua la Festivalul Naţional de Dans Sportiv de la Suceava, dansatorii ieşeni de la „grupa mică” vor concura la Piatra Neamţ, iar perechea Dorneanu Cosmin Leonard - Bunduc Andreea va reprezenta clubul Nikons Iaşi şi România la Cupa Ucrainei de la Cernăuţi, competiţie internaţională „Ratusha” (ратуша – sală) organizată de clubul „Promin Dans” (промінь данс - Fascicol de Dans) Cernăuţi. Săptămâna viitoare, pe 6 şi 7 aprilie, Nikons va fi prezent şi la Campionatul Naţional de „10 Dansuri” de la Iaşi. Să le urăm mult succes tinerilor sportivi-elevi de la CS Nikons Iaşi, antrenaţi de Amira Niculiţă, Andreea Răscuţoi şi Ivan Stoian şi „supervizaţi” de Mariana-Constantina Niculiţă !
Publicat de Dan Teodorescu la 20:35 Niciun comentariu:
Campionatul Naţional “10 Dansuri”, la Iaşi, în aprilie 2013
In perioada 6-7 aprilie 2013, la Sala Polivalenta se desfasoara “Campionatul National 10 Dansuri” si “Campionatul National de Dans U21”, organizat de Clubul Sportiv REFLEX Iasi, sub egida Federatiei Romane de Dans Sportiv. Sectiunile de dans pentru participanti sunt: dans modern, dans sportiv, dans popular, dans de caracter (grecesc, tiganesc etc), dans clasic, fantezie coregrafica, majorete, dans tematic. Criteriile de arbitraj vizeaza: expresivitatea, impresia artistica, sincronizarea, aliniamentul, dinamica, coregrafia, tematica, costumele.
“Inscrierile pentru cele doua campionate se fac pe site-ul oficial al Federatiei, la adresa www.dancesport.ro, pana la data de 5 aprilie. Pentru spectatori, pretul biletului este de 20 lei”, a declarat Radu Bujanita, presedintele Clubului REFLEX din Iasi.
„Dansul ajuta la dezvoltarea fizica, emotionala, sociala si cognitiva, favorizand creativitatea, imbunatatind functia de coordonare, echilibrul, flexibilitatea, dar si memoria. Dansul iti da o senzatie de bine, pe care nimic nu o poate inlocui. Recomand tuturor parintilor sa-si inscrie copiii la cursuri de dans, pentru ca dansul aduce doar fericire”¸ a declarat Lect. Univ. Dr. Ciprian Paraschiv, director executiv la DJST Iasi.
Publicat de Dan Teodorescu la 18:35 Niciun comentariu:
Un prim pas spre Superliga de fotbal feminin pentr...
Electromureş Romgaz Tg.Mureş s-a „bronzat” în Liga...
Succese în deplasare pentru echipele ieşene de vol...
România s-a calificat la barajul pentru EURO 2014 ...
Electro Romgaz Tg. Mureş, învinsă în semifinalele ...
Femeile şi copiii aduc noroc echipei Universitatea...
Echipa de fotbal Săgeata Popricani îşi caută jucăt...
CS Navobi Iaşi începe barajul de promovarea în Sup...
Federaţia Internaţională de Popice salută particip...
România este în grafic în preliminariile EURO 2014...
Înfrângere la limită în faţa vicecampioanei europe...
Debut cu dreptul pentru echipa de futsal a Românie...
Bogat program naţional şi internaţional pentru clu...
Campionatul Naţional “10 Dansuri”, la Iaşi, în apr...
Naţionala de futsal a României debutează astăzi în...
Ne-au ciuruit ! De patru ori !
Aprilie, luna popicelor pentru CFR Olimpia ACB Iaş...
Piatra Neamţ şi Hunedoara vor găzdui turneele naţi...
CSMS Iaşi, la concurenţă cu CSMS Iaşi !
Olanda - România, un meci deschis oricărui rezulta...
Junioarele de la Penicilina CSŞ Unirea Iaşi au rat...
Junioarele de la Penicilina CSŞ Unirea Iaşi, o vic...
CS Navobi Iaşi s-a calificat la barajul de promova...
CS Atletic Fieni, la prima victorie în Divizia Naţ...
Rot-Weiß Zerbst, campioana Germaniei la popice
Handbaliştii ieşeni, învinşi pe teren propriu !
“Zece din zece” pentru popicarii de la CFR Olimpia...
Remiză în prelungiri la Budapesta !
Test de maturitate pentru CS Navobi Iaşi
Ungaria-România, o confruntare fără spectatori la ...
Vasile Ianul a trecut în lumea umbrelor !
Maria Popescu, noul preşedinte al FR Popice-Bowlin...
Un gol, o victorie: Steaua - FC Vaslui 1-0
“Nimic la nimic” în ultimele două partide ale rund...
O singură remiză în confruntarea Serbia-România la...
Penicilina Iaşi a mai făcut un pas spre revenirea ...
Tinerii popicari români au pierdut confruntarea co...
Le-am dat o duzină !
Toto Schillaci şi Giancarlo Antognoni au inaugurat...
CSMS Iaşi se înclină în faţa „pandurilor” !
Bogdan Tudorie, vedeta naţionalei de popice a Româ...
Primele rezultate ale etapei a 23-a din Liga I de ...
S-au tras la sorţi sferturile de finală din Champi...
Antrenorul Liviu Ciobotariu e optimist înaintea me...
Steaua Bucureşti a pierdut “dubla” cu Chelsea Lond...
Cuplaj de futsal de zile mari în Sala Polivalentă ...
“Trei din trei” pentru secţia de haltere de la CS ...
Chelsea-Steaua, un meci al întregului fotbal român...
Sportul, o cale spre cetăţenia activă !
Haltere şi box, cu sportivii de la CFR Iaşi, la Bu...
Meci fulminant pentru FC Barcelona în Liga Campion...
Meci cu scântei în Liga I de futsal
Salvatore „Toto” Schilacci şi Giancarlo Antognoni ...
Rezultat surprinzător la Vaslui !
Derby moldav în Cupa României la futsal
Mircea Lucescu lasă Ucraina pentru Franţa !
România luptă în Letonia pentru un loc la EURO 201...
Succese ieşene la Naţionalele de atletism pentru s...
Recital de goluri sub Pietricica
Actualitatea sportivă ieşeană la final de săptămân...
Popicarii ceferişti clujeni se impun pe teren prop...
Victorie ieşeană pe malurile Dunării
Remiză cu două goluri în Dealul Copoului
Juniorii de la CFR Olimpia ACB Iaşi şi CS Vlădeni ...
Steaua e regina Europei !
Victorie ! Steaua - Chelsea 1-0 !
CSMS Iaşi, în duel de „care pe care” cu campionii ...
Câştigătoarea Ligii Campionilor joacă în această s...
CSMS Iaşi se odihneşte o etapă în Liga I de futsal...
Lecţii deschide de „Ziua Mamei” la Clubul de dans ...
Real Madrid şi Borussia Dortmund, primele califica...
Ieşencele Irina Bulmaga şi Alina Motoc-L’ami parti...
Germanul de origine română Robert Barth, un talent...
CSMS Iaşi rămâne pe un loc retrogradabil în prima ...
Ministrul Nicolae Bănicioiu şi primarul Gheorghe N...
Ieşenii cu ocaziile şi autogolurile, mureşenii cu ...
Clubul de dans sportiv Nikons Iaşi se pregăteşte p...
CSMS Iaşi conduce, dar pierde la limită la Ploieşt...
Tinerele handbaliste de la LPS Iaşi pierd disputa ...
Suporterii de elită ai Iaşului vor susţine România...
O primă surpriză în etapa a XXI-a din Liga I de fo...
Meci extrem de dificil pentru CSMS Iaşi la fotbal ...
Echipele ieşene la final de săptămână: Victorie mu...
Cinci popicari de la CFR Olimpia ACB Iaşi au promo...
Halterofila ieşeană Mădălina Ţibichi a început anu...
A revenit primăvara, a revenit în arenă fotbalul f...
Octavian Morariu a fost reales în fruntea COSR
Un mărţişor de 1 Martie 2013 !
Claudiu Tudor revine acasă !

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM